Na temelju članka 36. Zakona o potpori poljoprivredi i ruralnom razvoju („Narodne novine“, broj 80/13., 41/14. i 107/14.), članka 48. Zakona o lokalnoj i područnoj (regionalnoj) samoupravi („Narodne novine“, broj 33/01., 60/01., 129/05., 109/07., 125/08., 36/09., 144/12. i 19/13.), članka 33. Statuta Grada Buzeta („Službene novine Grada Buzeta“, broj 3/13. - pročišćeni tekst) te članka V. Programa potpore poljoprivredi i ruralnom razvoju Grada Buzeta za razdoblje od 2016. do 2020. godine

 („Službene novine Grada Buzeta“, broj 02/2016.), Gradonačelnik Grada Buzeta je dana \_\_\_\_\_\_\_\_\_\_\_\_\_\_\_\_\_ godine donio

**ODLUKU**

**o subvencijama u poljoprivredi u 2016. godini**

**I. UVOD**

Članak 1.

(1) Ovom Odlukom utvrđuju se aktivnosti u poljoprivredi za koje će Grad Buzet, u 2016. godini dodjeljivati potpore male vrijednosti te kriteriji i postupak dodjele istih.

 (2) Proračunom Grada Buzeta za 2016. godinu osigurana su sredstva za subvencioniranje poljoprivredne proizvodnje na području Grada Buzeta u 2016. godini.

Članak 2.

1. Potpore male vrijednosti iz članka 1. dodjeljuju se sukladno pravilima EU o pružanju državne potpore poljoprivredi i ruralnom razvoju propisanim Uredbom Komisije (EZ) br. 1408/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru - u daljnjem tekstu: Uredba 1408/2013.
2. Sukladno članku 1. Uredbe 1408/2013, ova se Odluka primjenjuje na potpore dodijeljene poduzetnicima koji se bave primarnom proizvodnjom poljoprivrednih proizvoda, uz iznimku:
3. potpora čiji je iznos određen na temelju cijene ili količine proizvoda stavljenih na tržište,
4. potpora djelatnostima vezanima uz izvoz, to jest potpora koje su izravno vezane uz izvezene količine, potpora za osnivanje i upravljanje distribucijskom mrežom ili za neke druge tekuće troškove vezane uz izvoznu djelatnost,
5. potpora uvjetovanih korištenjem domaćih umjesto uvoznih proizvoda.
6. Sukladno članku 2. Uredbe1408/2013, „poljoprivredni proizvodi“ znači proizvodi iz Priloga I. Ugovora o funkcioniranju Europske unije, uz iznimku proizvoda ribarstva i akvakulture obuhvaćenih Uredbom Vijeća (EZ) br. 104/2000.
7. Ostale potpore koje se dodjeljuju po ovoj Odluci iz članka 1. dodjeljuju se sukladno pravilima EU o pružanju državne potpore propisanim Uredbom Komisije (EZ) br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore - u daljnjem tekstu: Uredba 1407/2013.

Članak 3.

 (1) Korisnici sredstava potpore mogu biti poljoprivredna gospodarstva upisana u Upisnik poljoprivrednih gospodarstava, koja imaju sjedište odnosno prebivalište, i čija se proizvodnja odvija na području Grada Buzeta. Poljoprivredna gospodarstva obuhvaćaju slijedeće subjekte u poljoprivrednoj proizvodnji: obiteljska poljoprivredna gospodarstva, obrti, trgovačka društva i zadruge registrirane za obavljanje poljoprivredne djelatnosti.

(2) Za korisnike potpora koji su u sustavu PDV-a troškovi PDV-a nisu prihvatljivi za odobravanje potpore. Priznaju se troškovi nastali nakon 1. prosinca godine koja prethodi godini u kojoj se traži potpora.

(3) Pravo na subvenciju poljoprivredna gospodarstva i drugi korisnici ostvaruju temeljem vlastitog zahtjeva. Podnošenje zahtjeva traje do iskorištenja sredstava osiguranih u Proračunu Grada Buzeta za 2016. godinu, a najduže do 31. prosinca 2016. godine.

**II.** **PLANIRANA SREDSTVA**

Članak 4.

(1) Za provedbu ove Odluke planirana su sredstva u visini od 180.000,00 kuna u Proračunu Grada Buzeta za 2016. godinu, razdjel 03. Upravni odjel za financije i gospodarstvo, pozicija R317, konto 3523, Subvencije poljoprivrednicima.

(2) Prava na subvenciju iz ove Odluke ostvaruju se kroz provedbu sljedećih mjera i aktivnosti:

Sukladno uredbi 1408/2013:

1. Sufinanciranje nabave sadnog materijala;
2. Premije osiguranja biljne i stočarske proizvodnje, plastenika i staklenika;
3. Subvencije troškova stručnog nadzora i sustava ocjenjivanja sukladnosti u ekološkoj i integriranoj proizvodnji;
4. Nabava i postavljanje sustava za zaštitu višegodišnjih nasada od tuče;
5. Nabava i postavljanje sustava za navodnjavanje;
6. Nabava novih košnica i pčelarske opreme;
7. Zaštita nasada i stoke od divljači;
8. Nabava poljoprivredne mehanizacije i opreme.

Sukladno uredbi 1407/2013:

1. Troškovi ishođenja svjedodžbe o osposobljenosti vozača/pratitelja životinja;
2. Subvencija za edukaciju i stručno osposobljavanje za rad na poljoprivrednom gospodarstvu;
3. Sufinanciranje nabave automata za izravnu prodaju mlijeka (mljekomata);
4. Nabava poljoprivredne mehanizacije i opreme;
5. Subvencije za ostale mjere ruralnog razvoja;
6. Potpora projektu Izravna prodaja poljoprivrednih proizvoda putem interneta;
7. Tekuća donacija za izradu dokumentacije i legalizaciju gospodarskih objekata namijenjenih smještaju stoke te skladištenju i preradi poljoprivrednih proizvoda.

**III. SUBVENCIJE I AKTIVNOSTI - KRITERIJI**

1. **Sufinanciranje nabave sadnog materijala**

Članak 5.

Radi podizanja novih trajnih nasada te obnove postojećih, odobrit će se subvencija poljoprivrednom gospodarstvu za nabavu deklariranog sadnog materijala. Sadni materijal korisnici mogu nabaviti sami ili preko poljoprivredne udruge sa sjedištem na području Grada Buzeta.

Visina subvencije po sadnici iznosi:

* za cijepove vinove loze do 1/3 nabavne cijene sadnice, a maksimalno 5,00 kuna po sadnici. Minimalna poticana količina iznosi 300 komada sadnica,
* za sadnice masline do 1/3 nabavne cijene sadnice, a maksimalno 12,00 kuna po sadnici. Minimalna poticana količina iznosi 25 komada sadnica,
* za sadnice voćki do 1/3 nabavne cijene sadnice, a maksimalno 10,00 kuna po pojedinoj voćnoj sadnici, izuzev oraha za koji subvencija iznosi maksimalno 30,00 kuna po sadnici. Minimalna poticana količina iznosi 25 komada po pojedinoj voćnoj sadnici.

Uz zahtjev za dodjelu subvencije potrebno je dostaviti račun o kupnji sadnica iz kojeg je vidljivo: vrsta, sorta, broj komada, jedinična i ukupna cijena, datum i dobavljač.

Sufinanciranje nabave sadnog materijala po poljoprivrednom gospodarstvu može iznositi najviše 15.000,00 kuna godišnje.

1. **Subvencija premije osiguranja biljne i stočarske proizvodnje, plastenika i staklenika te farme za uzgoj stoke**

Članak 6**.**

Subvencija premije osiguranja biljne i stočarske proizvodnje, plastenika i staklenika te farme za uzgoj stoke odobrit će se poljoprivrednom gospodarstvu koje ima zaključenu policu osiguranja za tekuću godinu od rizika mraza, tuče, požara i udara groma, olujnih vjetrova, gubitka kvalitete voća i povrća, bolesti i uginuća životinja. Svaki osiguranik sam odabire osiguravatelja, odnosno osiguravajuće društvo kod kojeg će zaključiti policu osiguranja.

Subvencija se odobrava u visini 25 % iznosa od uplaćene premije za tekuću godinu. Najviši iznos sufinanciranja premije osiguranja po jednom poljoprivrednom gospodarstvu može iznositi do 5.000,00 kuna godišnje.

1. **Subvencija troškova ishođenja svjedodžbe o osposobljenosti vozača/pratitelja životinja**

Članak 7.

Subvencija troškova tečaja i ishođenja svjedodžbe o osposobljenosti vozača/pratitelja životinja sukladno članku 6. Pravilnika o zaštiti životinja tijekom prijevoza i s prijevozom povezanih postupaka („Narodne novine“, broj 12/11.) odobrit će se u visini do 50 % iznosa troškova tečaja i izdavanja svjedodžbe koje provodi Hrvatska veterinarska komora, a najviše 1.000,00 kuna po jednom polazniku.

Subvencija će se odobriti jednom članu poljoprivrednog gospodarstva u tekućoj godini, koji se bavi proizvodnjom ili uslugom za koju se osposobljava, a gospodarstvo je upisano u Upisnik poljoprivrednih gospodarstava.

**d) Subvencija za edukaciju i stručno osposobljavanje za rad na poljoprivrednom gospodarstvu**

Članak 8.

Subvencija za edukaciju i stručno osposobljavanje za rad u poljoprivredi i na gospodarstvu odnosi se na pohađanje tečajeva potrebnih za bavljenje određenom proizvodnjom ili uslugom na poljoprivrednom gospodarstvu za koji se dobiva certifikat temeljem programa kojeg je utvrdilo Ministarstvo znanosti, obrazovanja i športa RH s suradnji sa Ministarstvom poljoprivrede, ribarstva i ruralnog razvoja ili su zakonski obvezni.

Subvencija će se po vrsti tečaja, odnosno stručnog osposobljavanja u tekućoj godini odobriti jednom članu poljoprivrednog gospodarstva koji se bavi proizvodnjom ili uslugom za koju se osposobljava, a gospodarstvo je upisano u Upisnik poljoprivrednih gospodarstava. Ukoliko tečaj pohađa radnik zaposlen kod pravne ili fizičke osobe koja je upisana u Upisnik poljoprivrednih gospodarstava, potrebno je priložiti dokaz o zaposlenju kod gospodarskog subjekta.

Subvencija se dodjeljuje u iznosu do 50 % ukupnih troškova tečaja, a najviše 1.000,00 kuna godišnje, pa ukoliko su nositelj ili članovi OPG-a u tijeku godine iskoristili manji iznos, imaju pravo za drugu vrstu tečaja, odnosno stručnog osposobljavanja iskoristiti razliku subvencije do najvišeg godišnjeg iznosa od 1.000,00 kuna po OPG-u. Subvencija se uplaćuje na račun polaznika tečaja, a iznimno na žiro-račun nositelja tečaja na ime i u korist polaznika tečaja.

**e) Subvencije troškova stručnog nadzora i sustava ocjenjivanja sukladnosti u ekološkoj i integriranoj proizvodnji**

Članak 9.

Subvencija za ekološku i integriranu proizvodnju odobrit će se za troškove stručnog nadzora i sustava ocjenjivanja sukladnosti u ekološkoj i integriranoj proizvodnji u visini od 50% iznosa troškova koje je imalo poljoprivredno gospodarstvo u tekućoj godini, a najviše do 5.000,00 kuna godišnje po korisniku.

**f) Subvencija za nabavu i postavljanje sustava za zaštitu višegodišnjih nasada od tuče**

Članak 10.

Subvencija za nabavu i postavljanje sustava za zaštitu višegodišnjih nasada od tuče (mreže, nosači, stupovi i sidra) odobrit će se onom poljoprivrednom gospodarstvu koje u tekućoj godini nabavi i postavi sustav zaštite od tuče na površini od najmanje 2.000 m² višegodišnjeg nasada. Ukupnu površinu na kojoj je postavljen sustav za zaštitu višegodišnjih nasada od tuče može činiti više katastarskih čestica koje nisu međusobno povezane, ali pojedina katastarska čestica ne smije biti manja od 500 m2.

Subvencija se odobrava u visini do 20 % dokumentiranih troškova, a najviše u iznosu do 5.000,00 kuna po poljoprivrednom gospodarstvu.

**g) Subvencija za nabavu i postavljanje sustava za navodnjavanje**

Članak 11.

Subvencija za nabavu i postavljanje sustava za navodnjavanje u proizvodnji cvijeća, povrća, jagoda i višegodišnjih kultura odobrit će se onom poljoprivrednom gospodarstvu koje u tekućoj godini nabavi i postavi sustav za navodnjavanje proizvodnje cvijeća, povrća, jagoda i višegodišnjih kultura na površini od najmanje 2.000 m2. Ukupnu površinu na kojoj je postavljen sustav za navodnjavanje može činiti više katastarskih čestica koje nisu međusobno povezane, ali pojedina katastarska čestica ne smije biti manja od 500 m2.

Subvencionira se nabava spremnika za vodu, nabava pumpi, filtra, cijevi i ostalih elemenata sustava za navodnjavanje u iznosu do 20 % nabavne cijene po priloženom računu odnosno najviše do iznosa 5.000,00 kuna po poljoprivrednom gospodarstvu.

**h) Sufinanciranje nabave novih košnica i pčelarske opreme**

Članak 12.

Subvencija za nabavu novih košnica i pčelarske opreme odobrit će se poljoprivrednom gospodarstvu u visini do 20 % iznosa računa za kupljene nove košnice i novu pčelarsku opremu u tekućoj godini po priloženim računima, odnosno najviše do iznosa 5.000,00 kuna po poljoprivrednom gospodarstvu.

Minimalni iznos računa za koji korisnik može podnijeti zahtjev je 2.000,00 kuna. Ne potiče se nabava potrošnog materijala i sitnog pčelarskog pribora.

1. **Zaštita nasada i stoke od divljači**

Članak 13.

Korisnici sredstava potpore su poljoprivredna gospodarstva s područja Grada Buzeta. Potpora se odobrava za subvencioniranje izdataka za ograđivanje poljoprivrednih površina što uključuje troškove nabavke električnog pastira, žice i repelenata za divljač.

Maksimalan iznos potpore po korisniku je 20% dokumentiranih izdataka, a najviše do 2.000,00 kuna godišnje.

**j)**  **Sufinanciranje nabave automata za izravnu prodaju**

**mlijeka (mljekomata)**

Članak 14.

U cilju ostvarivanja mogućnosti izravne prodaje mlijeka s obiteljskih poljoprivrednih gospodarstava, zaustavljanja daljnjeg pada broja krava, održavanja krajobraza, ostvarivanja dodatnog izvora prihoda na poljoprivrednim gospodarstvima te zadržavanja ljudi u ruralnim područjima, subvencionirat će se nabavka automata za izravnu prodaju mlijeka (mljekomata).

Subvencija će se odobriti u visini do 30% nabavne vrijednosti mljekomata, a najviše do 20.000,00 kuna po poljoprivrednom gospodarstvu. Korisnici poticaja mogu biti proizvođači mlijeka s područja Grada Buzeta i upisani u Upisnik poljoprivrednih proizvođača.

**k) Nabava poljoprivredne mehanizacije i opreme**

Članak 15.

Korisnici sredstava potpore su poljoprivredna gospodarstva s područja Grada Buzeta koji su na dan 1. siječnja godine u kojoj se traži potpora imali najmanje jednu zaposlenu osobu, uključujući vlasnika/cu. Potpora se odobrava za sufinanciranje izdataka nabave poljoprivredne mehanizacije i opreme.

Potpora se može dodijeliti isključivo za nabavu jednog komada alata ili opreme za obavljanje osnovne djelatnosti, odnosno jednog stroja s potrebnim dodacima i priključcima. Minimalni iznos prihvatljivog ulaganja iznosi 5.000,00 kuna.

Potpora može iznositi do 50% prihvatljivih troškova za odobrene namjene, a najviše 10.000,00 kuna. Prethodnu suglasnost za odobrenje potpore daje Odbor za poljoprivredu na temelju dostavljenog zahtjeva potencijalnog korisnika sa priloženom potrebnom dokumentacijom uz koje je dostavljen predračun i/ili ponuda za nabavu alata ili opreme sa datumom izdavanja nakon 01. prosinca 2015. godine, a konačan Zaključak o odobrenju potpore donosi se po dostavljenom računu sa dokazom o izvršenoj uplati. Pravo na iskorištenje potpore nabave poljoprivredne mehanizacije i opreme za povećanje konkurentnosti daje se subjektima iz članka 2. ove Odluke koji u prethodnom razdoblju nisu iskoristili navedenu mjeru.

**l)** **Subvencije za ostale mjere ruralnog razvoja**

Članak 16.

Subvencije će se isplaćivati po zahtjevu korisnika za aktivnosti koje pridonose razvoju poljoprivrede i ruralnog prostora (kao npr. nastup na specijaliziranoj manifestaciji namijenjenoj predstavljanju i ocjenjivanju poljoprivrednih proizvoda i proizvođača), a nisu obuhvaćene nekom od subvencija iz ove Odluke.

Subvencija se može dodijeliti poljoprivrednom gospodarstvu za nastup na specijaliziranoj manifestaciji isključivo za:

* zakup, uređenje i opremanje izložbenog prostora,
* trošak izrade promidžbenih materijala koji se koriste na manifestaciji.

Subvencija može iznositi do 50 % prihvatljivih troškova, a najviše 1.000,00 kuna po korisniku. Pojedinom korisniku može se odobriti najviše dvije subvencije za ove namjene u kalendarskoj godini.

**m) Potpora projektu Izravna prodaja poljoprivrednih proizvoda putem interneta**

Članak 17.

Potpora će se odobriti za razvoj projekta pod nazivom Izravna prodaja poljoprivrednih proizvoda putem interneta, kojeg je inicirao Institut za poljoprivredu i turizam iz Poreča, a sve kako bi se olakšao plasman poljoprivrednih proizvoda.

Predviđena financijska sredstva za ovu mjeru iznose 25.000,00 kuna za navedeno razdoblje, a po godinama kako slijedi:

* 2016. godina - 5.000,00 kuna,
* 2017. godina - 5.000,00 kuna,
* 2018. godina - 5.000,00 kuna,
* 2019. godina - 5.000,00 kuna,
* 2020. godina - 5.000,00 kuna.

**n) Tekuća donacija za izradu dokumentacije i legalizaciju gospodarskih objekata namijenjenih smještaju stoke te skladištenju i preradi poljoprivrednih proizvoda**

Članak 18.

Tekuća donacija u novcu za izradu dokumentacije i legalizacije gospodarskih objekata namijenjenih smještaju stoke te skladištenju i preradi poljoprivrednih proizvoda odobrit će se u iznosu do 20 % dokumentiranih troškova, a najviše u iznosu do 5.000,00 kuna po poljoprivrednom gospodarstvu.

**III.** **PRIJELAZNE I ZAVRŠNE ODREDBE**

Članak 19.

(1) Nepovratna novčana sredstva - gradska subvencija dodjeljuje se na temelju provedenog postupka i kriterija propisanih ovom Odlukom.

(2) Zahtjevi za subvenciju se podnose na obrascu zahtjeva za dodjelu subvencije sa pripadajućom dokumentacijom. Zahtjevi se rješavaju redom zaprimanja i do utroška sredstava, a najduže do 31. prosinca 2016. godine.

Članak 20.

(1) Subvencije i tekuće donacije iz ove Odluke dodjeljuju se na temelju javnog poziva kojeg raspisuje Gradonačelnik, a objavljuje se na web stranici Grada Buzeta.

(2) Javni poziv sadrži:

1. naziv tijela koje objavljuje javni poziv,
2. predmet javnog poziva,
3. opće uvjete i kriterije za dodjelu subvencije,
4. popis potrebne dokumentacije,
5. naziv i adresu tijela kojem se podnose zahtjevi,
6. vrijeme trajanja javnog poziva,
7. podatke o informacijama.

Članak 21.

1. Sukladno članku 3. Uredbe 1408/2013 ukupan iznos potpora male vrijednosti koji je dodijeljen jednom poduzetniku ne smije prijeći iznos od 15.000,00 EUR-a  tijekom razdoblja od tri fiskalne godine te se ta gornja granica primjenjuje bez obzira na oblik ili svrhu potpore.
2. Sukladno članku 6. Uredbe 1408/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti u sektoru poljoprivrede iz drugih izvora tijekom prethodne dvije fiskalne godine i u tekućoj fiskalnoj godini na propisanom obrascu koji je sastavni dio ove Odluke.
3. Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi 1408/2013.
4. Sukladno članku 3. Uredbe 1407/2013 ukupan iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a  tijekom razdoblja od tri fiskalne godine te se ta gornja granica primjenjuje bez obzira na oblik ili svrhu potpore.
5. Sukladno članku 6. Uredbe 1407/2013, podnositelj zahtjeva mora svom zahtjevu priložiti izjavu o iznosima dodijeljenih potpora male vrijednosti iz drugih izvora tijekom prethodne dvije fiskalne godine i u tekućoj fiskalnoj godini na propisanom obrascu koji je sastavni dio ove Odluke.
6. Davatelj državne potpore dužan je korisniku potpore dostaviti obavijest da mu je dodijeljena potpora male vrijednosti sukladno Uredbi 1407/2013.

Članak 22.

(1) Za provedbu ove Odluke zadužuje se Upravni odjel za financije i gospodarstvo (dalje: Odjel) koji provodi postupak dodjele subvencije.

(2) Odjel nakon provjere dostavljene dokumentacije, donosi zaključak o dodjeli subvencije u kojem se navodi iznos i namjena subvencije. Po donošenju zaključka, Odjel obavještava korisnika o iznosu odobrenog sufinanciranja i načinu ostvarenja novčanih sredstava. Odobrena novčana sredstva doznačuju se na žiro ili tekući račun korisnika subvencije odnosno podnositelja zahtjeva, ako nije drugačije propisano ovom Odlukom.

(3) Dostavljanjem dokumentacije na javni poziv i donošenjem Zaključka o dodjeli nepovratne potpore, korisnik sredstva daje odobrenje Gradu Buzetu da osnovne podatke o korisniku i odobrenoj potpori objavi na službenoj internet stranici Grada Buzeta te u drugim izvještajima.

(4) Trošak poreza na dodanu vrijednost nije prihvatljiv trošak kod odobrenja potpore ukoliko je podnositelj zahtjeva za potporu upisan u registar obveznika PDV-a u Republici Hrvatskoj na dan donošenja Zaključka o dodjeli subvencije.

Članak 23.

Korisnik subvencije je dužan omogućiti davatelju subvencije kontrolu namjenskog utroška dobivene subvencije. Ukoliko je korisnik subvencije odnosno podnositelj zahtjeva priložio neistinitu dokumentaciju ili prijavljeno stanje u zahtjevu i dokumentaciji ne odgovara njegovom stvarnom stanju, podnositelj zahtjeva dobivena sredstva za tu godinu mora vratiti u Proračun Grada Buzeta, te će u narednih 5 godina biti isključen iz svih subvencija koje dodjeljuje Grad Buzet.

Članak 24.

Ova Odluka stupa na snagu danom donošenja, a objavit će se u „Službenim novinama Grada Buzeta“.

KLASA: 320-01/16-01/13

URBROJ: 2106/01-03-16-1

Buzet, 15. ožujka 2016.

 GRAD BUZET

 GRADONAČELNIK

 Siniša Žulić